**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

e-mail: syllogos@minedu.gov.gr /www.sykyp.gr /Γρ. 044, τηλ. 210 3442057-58

Ανδρέα Παπανδρέου 37 Μαρούσι Τ.Κ. 15180

**Αρ. πρωτ. 106**

**Μαρούσι, 21-12-2023**

**ΠΡΟΣ:**

**Εθνική Τράπεζα της Ελλάδας**

**ΚΟΙΝ.:**

**Όλους τους συναδέλφους**

**Θέμα: Τραπεζικές υπηρεσίες στο κτίριο της ΚΥ του Υπουργείου Παιδείας, Θρησκευμάτων και Αθλητισμού**

Πρόσφατα διακόπηκε η λειτουργία του υποκαταστήματος της Εθνικής Τράπεζας της Ελλάδας στο κτίριο της ΚΥ του Υπουργείου Παιδείας, Θρησκευμάτων και Αθλητισμού (Α. Παπανδρέου 37, Μαρούσι). Επίσης, γίναμε αποδέκτες παραπόνων ότι δεν λειτουργεί ούτε το Αυτοματοποιημένο Ταμειακό Μηχάνημα (ΑΤΜ) της Τράπεζάς σας.

Δεδομένου ότι στο εν λόγω κτίριο υπηρετεί μεγάλος αριθμός εργαζομένων, είναι επιτακτική η ανάγκη άμεσης επαναλειτουργίας του ΑΤΜ, με μέριμνα ώστε να είναι δυνατή η πραγματοποίηση χρηματοοικονομικών συναλλαγών, όπως αναλήψεις μετρητών, καταθέσεις, κεφάλαια μεταφοράς ή λήψη πληροφοριών λογαριασμού, ανά πάσα στιγμή.

Ζητούμε την επαναλειτουργία του συγκεκριμένου υποκαταστήματος και την άμεση αποκατάσταση της λειτουργίας του ΑΤΜ, καθώς και τη σχετική ενημέρωσή μας.

|  |  |
| --- | --- |
| Η ΠΡΟΕΔΡΟΣ ΕΙΡΗΝΗ ΜΑΝΙΟΥ  | Η ΓΕΝΙΚΗ ΓΡΑΜΜΑΤΕΑΣ ΒΑΣΙΛΙΚΗ ΚΑΡΚΑΝΗ  |